Tuva Korsström Helsingin Kirjamessuilla vuonna 2010.
**Tuva Ernestine Korsström** (s. 27. helmikuuta 1946 Helsinki) on suomenruotsalainen kirjailija, kirjallisuusasiantuntija ja toimittaja.

Ura
---

Korsström valmistui filosofian maisteriksi Helsingin yliopistosta vuonna 1970 aineyhdistelmänään romaaninen ja englantilainen filologia sekä filosofia ja kasvatustiede. Hän on työskennellyt toimittajana radiossa ja televisiossa. vuosina 1986–2009 hän toimi kirjallisuustoimittajana ja -kriitikkona sekä kulttuuriosaston päällikkönä *Hufvudstadsbladetissa*.

Korsström on laatinut monia kielenopetus­kursseja ja toiminut yhtenä kirjoittajana freinetpedagogiikkaa käsittelevässä teoksessa *Kohti uutta koulua*. Hän on toimittanut äitinsä Mirjam Tuomisen tekstejä ruotsiksi, suomeksi ja englanniksi, toiminut *Books from Finland* -lehden ja *Nordisk Litteratur / Nordic Literature* -vuosijulkaisun toimituskunnassa ja kirjoittanut artikkeleita ja kolumneja *Dagens Nyheteriin* ja *Göteborgs-Posteniin*.

Korsström on saanut Pohjoismaiden ministerineuvoston journalisti­stipendin vuonna 1994, Nordbok-palkinnon vuonna 1995, Bonnierin journalisti­stipendin vuonna 1998, Ruotsin akatemian Suomi-palkinnon 2003, Svenska Litteratursällskapet i Finlandin palkinnon 2014, Tollanderin palkinnon, Samfundet De Nion erikoispalkinnon sekä Ruotsin akatemian palkinnon vuonna 2019. *lähde?* Samana vuonna hänelle myönnettiin Ranskan valtion kunniamerkki *Chevalier dans l'ordre des Arts et des Lettres*.

Korsströmin vanhemmat ovat lehtori Torsten Korsström ja kirjailija Mirjam Tuominen. Korsström kirjoitti heistä elämäkerran *Älvan och jordanden*.

Teoksia
-------

* *Kohti uutta koulua* (Tapani Suomisen kanssa). WSOY 1983.
* *Berättelsernas återkomst: På spaning efter den europeiska romanen*. Söderström 1994.
* *Tidsresor: Rapporter om förändringen. En bok om tidsandan efter ideologiernas fall, baserad på läsningar, resor och samtal*. Symposion/Söderström 1997.
* *Takinkääntäjiä Taškentissa ja muita ajan ilmiöitä*. Like 1998.
* *Kan kvinnor tänka? En undersökning av det kvinnliga tänkandets villkor.* Symposion/Söderström 2002.
* *Osaako nainen ajatella? Esseitä ja haastatteluja.* Like 2003.
* *Från Lexå till Glitterscenen*. Schildts & Söderströms 2013.
* *Älvan och jordanden: En biografi om Mirjam Tuominen och Torsten Korsström.* Schildts & Söderströms 2018.

Lähteet
-------

### Verkkosivut

* Korsström, Tuva hakuteoksessa *Uppslagsverket Finland* (2012). (ruotsiksi)
* Tuva Korsström Schildts & Söderströms -kustantamon sivustolla. (Arkistoitu – Internet Archive)

### Viitteet

1. 1 2  Ahola, Suvi: Pitkä matka isän ja äidin luo.  *Helsingin Sanomat*, 30.6.2019, s. C 1–3. Artikkelin verkkoversio. Viitattu 13.10.2021.
2. ↑  Hällsten, Annika: Tuva Korsström hedras med fransk orden *Hufvudstadsbladet*.  18.4.2019. Viitattu 12.1.2020. (ruotsiksi)
3. ↑   Wegelius, Maria Mi: En bok om samhället och tiden. (ruotsiksi) Svenska Yle 4.10.2013. Viitattu 1.12.2013.
4. ↑  Ingström, Pia: Väldigt lätt, väldigt ansvarsfullt.  *Hufvudstadsbladet*, 6.2.2019, s. 22–23. Artikkelin maksullinen verkkoversio.. Viitattu 13.10.2021.  (ruotsiksi)

Aiheesta muualla
----------------

* Tuva Korsströmin elämän neljä k-kirjainta: kielet, kirjallisuus, Korppoo ja Kreikka. Kuusi kuvaa 21.9.2018. Yle Radio 1.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Suomi (KANTO)
* Yhdysvallat

 |
|  |
| Henkilöt | 
* Uppslagsverket Finland

 |
|  |
| Muut | 
* IdRef

 |

 |